གཅན་མེ་སྟགཐེངས་འདིར་ངའི་སྙན་ངག་གཅེས་བསྡུས་ཀྱི་དེབལྷོ་བཞུད་ཀྱི་ཆུ་འཛིནཞེས་པར་རྒྱལ་ཡོངས་སྐབས་བརྒྱད་པའི་གྲངས་ཉུང་མི་རིགས་ཀྱི་རྩོམ་རིག་བྱ་དགའ་ཞིག་ཐོབ་པ་རེད།བྱ་དགའ་དེའི་མིང་ལ་གྱི་ལིང་བྱ་དགའ་ཟེར།དེ་ནི་ང་རང་གི་ཡིད་ལ་མ་ཤར་བ་ཞིག་ཡིན།རྒྱུ་མཚན་ནི་ང་རང་གི་རྩོམ་རིག་གི་ཆུ་ཚད་དང་དེབ་དེའི་སྤུས་ཀ་སོགས་དེང་གི་བོད་ཀྱི་རྩོམ་སྟེགས་ལ་མཚོན་ནས་བཤད་ན་ཚད་དམའ་ཤོས་སུ་ཡོད་པས་བྱ་དགའ་དེ་ཐོབ་པར་སྤྲོ་སྣང་ཆེན་པོ་བྱུང་མ་སོང༌།ཡིན་ནའང་དེ་ཡིས་ང་ལ་སྐུལ་ལྕག་ངེས་ཅན་ཞིག་ཐེབས།དེང་གི་རྩོམ་སྟེགས་སུ་སྙན་ངག་པ་འཇུ་སྐལ་བཟང་དང་ལྗང་བུ་ལྟ་བུས་བསམ་བློ་དང་འབྲི་ཐབས་གང་གི་ཆ་ནས་བོད་ཀྱི་སྙན་ངག་པའི་ཆེས་མཐོ་བའི་ཆུ་ཚད་མཚོན་ནའང་ངོ་སྤྲོད་ཀྱིས་མ་འདང་བ་རེད།ངའི་དཔེ་ཆ་ནི་ངོ་སྤྲོད་བྱས་པས་བྱ་དགའ་ཐོབ་པ་དེའོ།།ད་ལོ་བོད་ཀྱི་དཔེ་ཆ་ངོ་སྤྲོད་བྱས་པ་མང་བོ་མི་འདུག་ཅེས་བྱ་དགའ་སྟེར་ས་ནས་གླེང་གིན་འདུགདེ་བས་ངོ་སྤྲོད་བྱས་པའི་དཔེ་ཆ་མང་བོ་མེད་པས་ངའི་དཔེ་ཆ་ནི་དེའི་ནང་ནས་བདམས་པའོ།།